**Obavijest o odobrenom projektu iz Europskog socijalnog fonda plus**

Obavještavamo vas da je Gradskom društvu Crvenog križa Križevci iz Europskog socijalnog fonda plus 2021.-2027. , Poziv: Jačanje kapaciteta organizacija civilnog društva za promociju STEM-a odobren projekt pod nazivom „Gradimo budućnost sa STEM-om“ u visini 297.529,75 eura bespovratnih sredstava.

Nositelj: Gradsko društvo Crvenog križa Križevci

Partneri:

1. Tehničko veleučilište u Zagrebu

2. Udruga Maštara, Zagreb

3. Gimnazija Ivana Zakmardija Dijankovečkoga Križevci

4. OŠ „Grigor Vitez“ Sveti Ivan Žabno

5. OŠ Sveti Petar Orehovec

6. OŠ „Vladimir Nazor“ Križevci

7. Veleučilište u Križevcima

Trajanje: 24 mjeseca, početak od 12.3.2025.

Aktivnosti ovog projekta su:

* Studijski posjeti (nacionalnim i inozemnim) organizacijama koje se bave inovativnim metodama prezentacije i približavanja STEM-a djeci i učenicima
* Pohađanje sajmova/konferencija (nacionalnih i inozemnim) vezano uz nove metode učenja i prezentiranja STEM područja djeci i učenicima
* Organizacija i provođenje izobrazbi od strane partnera VU i/ili ZI, kojima se educiraju osobe koje su zaposlene/volonteri kod prijavitelja i/ili partnera OCD-a i OOI koje su uključene u provedbu projektnih aktivnosti
* Mentoriranja za provedbu projektnih aktivnosti s djecom i učenicima i nadgledanje provedbe kojim stručni partneri VU i/ili ZI prenose znanja i vještine osobama koje su zaposlene/volonteri kod prijavitelja i/ili partnera ODC-a i OOI i koje su uključene u provedbu aktivnosti
* Promocija STEM područja kroz održavanje radionica s djecom i učenicima
* Promocija STEM područja na javnim mjestima
* Komunikacija i vidljivost
* Upravljanje projektom

U projekt se planira uključiti ukupno 602 djece i učenika koji će razviti STEM vještine kroz ukupno 242 radionice. Cilj je uključiti sve bez obzira na socioekonomske razlike. Pohađanjem različitih studijskih posjeta i sajmova/konferencija OCD-i će steći znanja i vještine za provedbu programa u području promocije STEM-a među djecom i učenicima, ali i povećati utjecaj i vidljivost u promociji znanosti u društvu jer ODC-i kao izvaninstitucionalne organizacije mogu ponuditi drugačije i inovativnije pristupe upoznavanja s osnovnim i stručnim sadržajem pojedinih područja znanosti i tehnologije uz pomoć stručnog vodstva.

Projekt sufinancira Europska unija iz Europskog socijalnog fonda Plus. Projekt sufinancira Ured za udruge Vlade Republike Hrvatske.

Izneseni stavovi i mišljenja samo su autorova i ne odražavaju nužno službena stajališta Europske unije ili Europske komisije. Ni Europska unija ni Europska komisija ne mogu se smatrati odgovornima za njih.

Stajališta izražena u ovom programu isključiva su odgovornost Hrvatskog Crvenog križa - Gradskog društva Crvenog križa Križevci i ne odražavaju nužno stajalište Ureda za udruge Vlade Republike Hrvatske.